Järgnev saade on valminud tänu J.Meyeri teenistuspartnerite toele.
Kas sul pole mitte hea meel, et võid omada kontrolli oma tunnete üle?
Sa ei pea ärkama hommikul tundega: "Oo, ma olen nii masendunud!"
IGAPÄEVAELU RÕÕMUD
Oleme rääkinud oma sõnade kontrollimisest
ja tahaksin siinkohal jagada ka teatud uusi asju,
mida varem sel teemal pole jaganud.
Oleme rääkinud 6 asjast, mida mitte oma suuga väljendada:
hukkamõist, kritiseerimine, virisemine, negatiivne olek,
uhkeldamine jne., millest on oluline olla teadlik.
Täna aga räägime 6 asjast, mida just väljendada oma suuga,
sest kui aus olla, keskenduksin ma pigem asjadele,
mida te peaks tegema, mitte neile, mida ei peaks tegema.
Sageli saame lüüa seetõttu,
et keskendume kõigele sellele, mida me valesti teeme,
püüdes nii kangesti seda mitte teha, selle asemel, et keskenduda õigele...
Näiteks: kui ma keskendun sellele, kuidas olla õnnistuseks teistele;
sellele, kuidas julgustada neid ja anda neile midagi,
siis see lülitab automaatselt isekuse mu elust välja.
Nii et selle asemel, et püüda iga päev mitte isekas olla,
olen õppinud keskenduma hoopis heale,
sest me kõik saame võita kurja ära heaga.
Kõigele positiivsele keskendumine on igal juhul etem,
kui kõige selle pärast muretsemine, mida me ei peaks tegema.
See on lausa ennasthävitav, kui koguaeg mõtled:
"Oi, seda ma ei tohi! Seda ma ei tohi!"
"Selles osas pean küll olema valvel! Oi, seda asja pean küll jälgima!"
Palju efektiivsem oleks keskenduda sellele, mida peaksid tegema.
Oma suusõnade kontrollimine tuleb eelkõige sulle endale kasuks.
Kõik, mida teile neil sessioonidel õpetan,
on selleks, et aidata teil omada paremat elu
ja meelevalda oma elus, kui neid nõuandeid täidate.
Me kõik tahame alati teada, mis on millegi kasutegurid,
nii et siinkohal mõned kasud siis.
Kasutades oma sõnu selleks, mis õige ja hea,
saavad su palved palju kiiremini ja imelisemal moel vastatud.
Jesaja 58:9 on piiblikoht, mida selle kinnituseks kasutan.
Öeldes õigeid asju, saad täidetud Jumala Vaimuga.
See, et kogesid kord Jumala puudutust
või palusid Tema Vaimuga täitumist,
ei tähenda, et see kogemus kestab igavesti.
Inimestena oleme pisut "lekkivad",
mistõttu võime üsna kiirelt asjadest tühjaks joosta.
Efeslaste 5:18-19 põhjal
peaks me olema jätkuvalt täidetud Jumala Vaimuga.
"Vaid saage täis Vaimu,
lauldes omavahel psalme, hümne ja vaimulikke laule..."
Usun, et peaksime neid laulma ka iseenda sees.
Minu jaoks on huvitav see,
et peale korraldust saada täis Jumala Vaimu,
jätkub teema meie suusõnadega; sellega, mida endast väljendada.
Minu jaoks on see huvitav.
Nii et kui tahad saada täidetud Jumala Vaimuga,
kanna hoolt selle eest, et räägid iseendast ja teistest õigesti.
Siinkohal ei saa jätta mainimata,
et see, kuidas ja mida sa enda kohta ütled;
need sõnad, mida iseenda kohta ütled,
on kõige olulisemad sõnad, millele üldse tähelepanu pöörata.
Pead rääkima enda kohta vaid seda, mida Jumal su kohta ütleb.
Inimesed üle kogu maailma, kes ei kontrolli oma sõnu,
ütlevad iseenda kohta kõige kohutavamaid asju:
"Ma ei tee kunagi midagi õigesti!"
"Mida head on ka minul loota?"
"Igakord, kui pisutki raha saan, ikka juhtub midagi ja ma kaotan selle."
"Keegi ei armasta mind!" "Kõik põlgavad mind!"
Sa pead lõpetama selle,
sest su elu ei saa tõusta kõrgemale sinu enda suu tunnistusest.
Heebrea kirjas 4:14 on öeldud,
et Jeesus on meie usu tunnistuse ülempreester.
See tähendab, et Ta saab teha vaid seda,
mida meie oma sõnadega välja ütleme.
Sõna "tunnistus" tähendab: "öelda sama asja kui...".
Seetõttu peame ütlema välja samu asju, kui Jumal,
mis omakorda tähendab õppida tundma Tema Sõna
ja kuulutada seda.
Mitte kuulutada omaenda tundeid, teiste arvamusi,
inimlikku arusaama või hetkeolukordi, vaid Jumala Sõna,
sest Jeesus ütles, et Tema sõnades peitub elu ja vaim.
Kui paljudel on mõni halb käitumisviis, mida tahaksite muuta?
Siis lõpetage asjade nimetamine nii, nagu need jääkski igaveseks nii.
Lõpetage see: "Oo, mul on selline probleem;
panen sellega koguaeg puusse ja olen täiega seotud."
"Mul on probleem selle looga. Olen ikka täiesti kinni selles."
Selle asemel hakka kutsuma esile olematuid asju kui olevaid.
Seda muidugi juhul, kui nimetatud teema on ka Piiblis kirjas.
Kui sul on söömishäire, siis ära ketra 50x päevas:
"Oi, mul on söömishäire!"
Kui oled magusasõltlane, ära korruta koguaeg:
"No kui juba ühe küpsise söön, pean ikka 12 küpsist veel saama."
"Kõik on kontrolli alt väljas, kui asi magusasse puutub."
Lõpeta see!
See, mida üksi olles räägid ja see, kuidas iseendaga räägid,
on tähtsaim kui ükski muu sinu kõne või rääkimised.
Ma ei suuda isegi piisavalt rõhutada, kui tähtis see on!
Nii et, kui tahad olla täidetud Jumala Vaimuga,
pead ka endaga rääkima õigel moel.
Õpi mediteerima Jumala Sõna üle.
Nii et Jumala Vaimuga täidetud olemine
on üks oma suusõnade kontrolli kasutegureid.
Rõõm. Su rõõm saab kasvama, kui kasutad oma sõnu õigel moel.
Osad teist masendavad iseendid tänu oma sõnadele.
Te ei vaja selleks ei Saatanat ega ühtki teist inimest, et meelt heita,
sest te ise olete suurim ekspert iseenda masendusse viimisel.
Õpetussõnad 18:21 "Surm ja elu on keele võimuses."
Õpetussõnad 18:20 ütleb:
"Oma suu viljast saab mehe kõht täis, ta küllastub oma huulte saagist."
Nii et sa võid kas masendada ja heidutada end,
või sa võid julgustada end ja ehitada end üles.
Kas sul pole mitte hea meel, et võid omada kontrolli oma tunnete üle?
Sa ei pea ärkama hommikul üles ja ütlema:
"Oo, ma olen nii masendunud. Kogu mu päev saab olema masekas!"
Mitte iga hommik ei tundu kõik kõige paremas korras
ja siis me muudkui halamegi: "Armas aeg, kui halvasti end tunnen!"
"Appikene, tunnen end ikka täiega halvasti ja masenduses!"
Kuidas aga oleks, kui ärkaksid hommikul ja ütleksid:
"Rõõm Issandas on mu tugevus!"
"Ma ei kavatse veeta seda päeva masenduses."
"Mõtlen ja räägin asjadest, mis teevad mulle head."
Te peate võitlema oma elu eest!
Ärge andke Saatanale sellest enam grammigi.
Astuge lahingusse oma suusõnade abil!
See, mida mina teile ütlen, võib olla tähtis,
kuid see, mida iseendale ütlete,
on oluliselt tähtsam, kui mida keegi teine teile ütleb.
Mida sa ütled iseendale?
Keegi võib saada veel ilmutuse siin: "Pole siis ime, et olen halvas tujus!"
Kui paljud mõistavad, millest ma räägin?
See sulgeb ukse Saatanale, kui kontrollid oma suusõnu
ja räägid seda, mida Jumal saab kasutada.
See lööb ukse Saatana ees kinni.
Eriti selles osas, mis puudutab nurisemisest loobumist, vingumist jne.
Usun, et te võite ka füüsiliselt terveks saada,
kui räägite õigeid asju.
Piiblis on öeldud, et me sõnades peitub tervendav vägi.
Jesaja 58 räägib sellest.
Nii et õigete asjade rääkimises peitub mitmeid kasutegureid.
Siinkohal aga üks väike küpsuse test.
Kui paljud tahaks seda teha?
Teate - vahet isegi pole, sest me teeme selle nagunii.
1Korintlastele 3:1
Piisab vaid mõne inimese kuulmisest, et saada aru, kui vaimulik ta on.
Samas, su vaimulikkus ei sõltu sellest, kui väga su Piibel on allajoonitud,
kui palju kristlikke ehteid sa kannad,
kui mitu kristlikku klepsu su autostangel on,
või kui mitu korda nädalas kirikus käid.
See ei ütle veel midagi inimese vaimulikkuse kohta.
Selleks, et kedagi tõeliselt tundma õppida,
tuleb neid näha erinevates eluolukordades.
Jälgi inimesi, kui nad katsumustest läbi lähevad.
Jälgi neid, kui nad ei saa, mida tahavad.
1Korintlastele 3:1 räägib Paulus Korintose kogudusega,
kes oli täis Püha Vaimu ja liikus vaimuandides.
"Ka mina, vennad, ei võinud rääkida teile kui vaimsetele,
vaid pidin rääkima kui lihalikele (keda valitseb inimlik loomus),
nagu väetitele lastele Kristuses (kes ei oska veel rääkida)."
Sulgudes lisatud tekst on pärit Ameerika Piibli laiendatud tõlkest.
"Ma jootsin teile piima ega andnud tahket rooga,
sest seda te ei oleks veel talunud.
Kuid ega te nüüdki veel talu, sest et olete ju alles lihalikud."
Ja siis ta selgitab, kuidas ta teab, et nad on lihalikud -
seda tänu nende kõnemaneerile.
Ta ütles, et nende suhe Jumalaga on alles lapsekingades
ja seetõttu nad ei oska ka veel õigesti rääkida.
Ta määratles nende vaimuliku ebaküpsuse järgnevalt:
"Kui teie seas on kiivust ja riidu - eks te siis ole lihalikud."
Ehk teisisõnu: nad reageerisid lähtudes oma inimlikest tunnetest.
"Kui teie seas on kiivust ja riidu - eks te siis ole lihalikud
ja eks te käitu inimlikult (otsekui muutumata inimesed)?"
Kuula, mida sa räägid ja sa saad aimu, kus omadega oled.
Ära väida: "Oh, see oli vaid nali! Ma ei mõelnud seda tõsiselt!"
Võta vastutus oma sõnade eest ja teadvusta,
et kui need lähtusid su huulilt,
pidid need ka olema juba piisavalt kaua su südames,
et kujundada seal midagi, mis pani sind selle ka välja ütlema.
Sa võid kuulda kibestumist kõlamas oma huulil.
Sa võid kuulda kadedust kõlamas oma huulil.
Kui kuuled, et keegi on saanud õnnistatud,
kas oled võimeline täiesti siiralt ja ehedalt neile kaasa elama?
Pane tähele, mida tunned ja ütled, kui kuuled teiste inimeste õnnistustest.
Kõik, mis lähtub su huulilt, peegeldab sinu tegelikku sina.
Su huulilt võib kõlada usk või hirm, alandlikkus või uhkus,
armastus või isekus, ahnus või tänu,
armukadedus....
Kõige selle läbi võid õppida tundma nii iseennast kui teisi.
Enne, kui kellegagi lähemalt lävima hakkad,
pane tähele, mida nad räägivad.
Ära veeda aega negatiivsete inimestega.
Ma ei ütle, et sa ei peaks nendega iialgi mingit tegemist tegema,
sest sinu elu ja stabiilsus võivad neile ka abiks olla.
Küll aga pead olema ettevaatlik, kelle lased oma siseringi
ja kellega lähedast osadust pead.
Kes on see, kellele tõeliselt oma südame avad?
Ära veeda aega isekate ja ahnete inimestega.
Ära lävi kompromissialtide inimestega,
kes on ühe jalaga maailmas ja teisega Jumala juures.
Ma isegi ei tea, kuidas see võimalik peaks olema,
aga see kirjeldab kompromisse tegevat kristlast.
Lihalik kristlane.
Tead, mis? Mitte kõik kristlased pole vaimulikud - osad on ka lihalikud.
"See, mida süda täis, sellest suu räägib."
Iga kord, kui oma suu avad,
vormuvad su mõtted sõnadeks, mida räägid.
Päris hirmuäratav, kas pole?
6 asja, mille tegemine hoiab sind eemal asjadest, mida mitte teha.
NR.1 - ma isegi ei tea, kas sa tead, et sul on vägi seda teha,
aga see võib täiega muuta su elu
ja täita selle väega, millest sul enne aimugi polnud.
Peaksid olema hõivatud kõige õnnistamisega,
mida vähegi õnnistada annab.
Oma suusõnade läbi on sul meelevald nii õnnistada kui needa.
4 Moosese 6 peatükk.
Olles uurinud seda teemat ja saanud ka ilmutuse sellest,
on üks mu esimesi asju hommikuti öelda:
"Isa, ma õnnistan seda päeva Jeesuse nimel!"
"Õnnistan oma meest ja lapsi ja lapselapsi;
õnnistan miniaid ja väimehi
ja ka iseennast Jeesuse nimel!"
Olen õnnistatud nii minnes kui tulles.
Kui juba midagi öelda, siis midagi sellist,
mis lisab su elule väärtust, mitte ei röövi seda ära.
Ära ava ust Saatanale röövimaks sult' kõike,
mille nimel Jeesus suri, et neid sulle anda.
Lihtsalt hoia oma suu kinni.
4 Moosese 6:23 Räägi Aaroni ja ta poegadega ning ütle:
Õnnistades Iisraeli lapsi, öelge neile nõnda:
Issand õnnistagu sind ja hoidku (ning valvaku) sind!
Issand lasku oma pale paista sinu peale
ja olgu sulle armuline, (lahke ja soosiv)!
Issand tõstku oma pale sinu üle ja andku sulle rahu!
Nõnda pandagu minu nimi Iisraeli laste peale
ja mina õnnistan neid!”
Issand õnnistagu sind ja hoidku sind;
Issand valvaku su üle ja andku oma armu ning soosingut;
las Tema pale paista sinu üle.
Milline imeline sõna, mida kellegi elu üle kuulutada.
Samas ma ei mõistnud varem nende sõnade väge
ega seda, mida pastor nendega mõtles. Vaevalt, et ta isegi neist aru sai.
Eeldavasti oli tegu vaid millegagi, mida ta pastorite koolis õppis;
et need on sõnad, millega iga jumalateenistus lõpetada.
Kuid sõnade taga peab ka usk olema.
Seetõttu, kui palun peagi need õnnistussõnad te üle,
tahan, et otsustaksite selle kõik usus vastu võtta
ja uskuda, et sellest saab teie elu pöördepunkt.
Mina usun, et meil on vägi võtta meelevald kõigi needuste üle,
mis on räägitud me elude üle ja meie kohta läbi valede asjade.
Jaakobuse 3:10 ütleb:
"Ühest ja samast suust tuleb õnnistamine ja needmine.
Nii ei tohi olla, mu vennad!"
Me peame sellest segust lahti saama.
Ära nea millegi negatiivsega päeva, mille Jumal on andnud.
Õnnista seda päeva Jeesuse nimel.
Kuuluta, et see saab olema üks õnnistatud päev
ja sa oled õnnistatud nii sisse kui välja minnes.
Vaatame 5 Moosese 28, kus on nii palju asju,
mida lugeda seni, kuni need sulle pähe jäävad.
Tahan julgustada sind kuulutama neid asju oma elu üle.
Pea meeles, et sul endal on enam meelevalda oma elu üle
kui kellelgi teisel! Teadsid sa seda?
Mul ükskõik, mida negatiivset ka keegi su elu kohta ei ütleks -
sa saad pöörata selle ringi, rääkides ise positiivselt,
sest sul on enam meelevalda oma elu üle kui kellelgi teisel.
Mu isa ütles lapsepõlves nii palju negatiivset mu kohta
ja ma elasin kogu selle needuse all,
kuni õppisin kuulutama Jumala Sõna omaenda suust omaenda elu üle.
Ja see pööras kõik teistelt tuleva negatiivse ümber.
Kas keegi võib öelda "aamen" selle peale?
5 Moosese 28:1 jne
"Ja kui sa tõesti kuulad Issanda, oma Jumala häält
ja pead hoolsasti kõiki tema käske, mis ma täna sulle annan,
siis tõstab sind Issand, su Jumal, kõrgemaks kõigist rahvaist maa peal.
Ja kõik need õnnistused saavad sulle osaks ja tabavad sind,
kui võtad kuulda Issanda, oma Jumala häält.
Õnnistatud oled sa linnas ja õnnistatud oled sa väljal.
Õnnistatud on su ihuvili... ja su veiste vasikad..."
Ma kuulutan, et mu koer on õnnistatud.
Et mu lapsed, mu ihuvili, on õnnistatud. Nad on õnnistatud.
Õnnistatud on mu toidukorv
ja kui ma ise süüa teeks, siis ka mu "leivaküna".
"Õnnistatud oled sa tulles ja õnnistatud oled sa minnes."
Minnes täna uksest välja, olen ma õnnistatud -
õnnistatud nii toidupoes kui turul; tööpaigas, liikluses ja kus iganes.
Aja Saatan marru ja võta meelevald oma elu üle!
Mitte kellelgi teisel pole nii palju meelevalda su elu üle, kui sul endal!
Seetõttu lõpeta oma elu hävitamine omaenda sõnade läbi,
oodates siis, et mõni jutlustaja selle korda teeks.
Üks asi on muidugi see, kui sa ei tea neid asju,
aga peale tänast ei saa sa enam teadmatuse taha pugeda.
"Issand paneb vaenlased, kes kipuvad sulle kallale,
su ette kaotust kandma:
ühte teed nad tulevad su vastu, aga seitset teed põgenevad su eest.
Issand käsib seda õnnistust olla sinuga su aitades..."
Seega kuulutan, et mu pangaarve ja säästukonto on õnnistatud;
kõik mu investeeringud on õnnistatud
ja maa, millel elan, on õnnistatud.
Kõiges, mille külge oma käe panen, on õnnistatud.
"Ja Issand annab sulle külluses head su ihuvilja..."
Teen kõvasti tööd ja Jumal õnnistab seda.
"Ja Issand paneb sind peaks ja mitte sabaks,
sa lähed ikka ülespoole, aga mitte allapoole..."
Olen kuulutanud neid asju juba aastaid ja usun,
et see on ka põhjus, miks olen täna seal, kus olen.
Meil pole aimugi, kui palju takistame oma tuleviku täitumist vaid seeläbi,
et me pole ühel meelel Jumala plaaniga.
Ma õnnistan seda päeva, oma minemisi ja tulemisi.
Mu mees, lapsed ja koer on õnnistatud;
mu ihu, mu kodu, mu maa on õnnistatud.
Mu töö on õnnistatud.
Nii et võta teatavaks, Saatan - ma olen õnnistatud!
Teine asi.
Jah, me peame valvama, mida me suu räägib
ja on üks asi, mis pole küll mingi uudis,
kuid mida me siiski ei tee piisavalt tihti.
Piiblis, Psalmides 100:4 on öeldud, et peaksime olema tänulikud
ja ka väljendama seda.
Ka väljendama seda!
"Need, kes on päästetud, öelgu nii!" Ka meie peame ütlema nii!
Peame olema tänulikud ja ka väljendama seda.
Nii paljud ütlevad: "Oo, olen nii tänulik oma südames."
Aga ava ka oma suu ja ütle seda!
Täna inimesi selle eest, mida nad sinu heaks teevad.
Ütle Jumalale, kui tänulik sa oled.
Võta igal hommikul kasvõi 3-5 min tänusessiooniks
ja täna Jumalat kõige eest, mille eest tänulik oled.
Alates soojast veest, toidust laual ja katusest pea kohal.
Selle eest, et võid hommikul tervena ärgata
ega pea kasutama ratastooli või keppi, vaid võid käia omal jalal.
Täna Jumalat iga võimaliku õnnistuse eest,
mis sul vähegi pähe tuleb.
Jumal on andnud meile suu, et Teda austada
ja virisemine ei tee seda mitte.
Mõtle, kui palju rõõmsamad inimesed oleksid,
kui nad hoiaks oma mõtted, suu ja südame täis tänu!
1 Tessalooniklastele 5:18 (laiendatud tõlge)
"Tänage (Jumalat) kõige eest - (ükskõik, millised olukorrad ka poleks),
sest see on, mida Jumal teilt tahab Jeesuses Kristuses!
Ärge kustutage (või suruge alla) Püha Vaimu."
Püha Vaimu allasurumine tähendab Tema tegevuse takistamist.
Kui ma lõpetan tänamise
ja hakkan selle asemel hoopis virisema ja nurisema,
oodates samas oma läbimurret -
sest tavaliselt just see on see aeg, kus me kõige enam nuriseme.
Mida kauem sa ootama pead, seda suurem on kiusatus nuriseda.
Olen õppinud sel ootusajal midagi tegema.
Ka siis, kui Saatan püüab rünnata mõttega:
"Oled palunud ju selle eest tervelt 10 aastat!"
Olen õppinud avama oma suu ja ütlema:
"Tänu Sulle, Jumal, et Sa tegutsed!"
Ma tänan Sind, et Sa tegutsed.
Ja kuigi ma ei pruugi seda tunda ega näha,
teed Sina ikkagi oma tööd
ja ma saan korraga nägema kõike, mida tegid seal "telgitagustes".
Kui paljud teavad, et Jumal on tegutsemas ka praegu
nii sinu elus kui kogu maailmas?
Kui näeme midagi võrratut sündimas,
siis see pole see hetk, mil' Jumal otsustas seda teha.
Ta toimetas selle kallal juba varem, sättides olukordi,
muutes südameid ja mõtteid; võime ja rahvaid.
Ja kui siis korraga midagi imelist juhtub, ütleme me:
"Wau! Vaata, mida Jumal tegi!"
Kuid Jumal teeb midagi juba praegu ja seetõttu tuleb Teda ka tänada.
Aitäh, Jumal, et Sina valitsed kogu maailma üle!
Aitäh, Jumal, et kurjus ei võida!
Aitäh, Jumal, et Su nimi saab ülendatud rahvaste seas!
Oleme elus palju edukamad,
kui keskendume sellele, mida peaksime ütlema ja tegema,
kui sellele, mida ei peaks.
Nii et täida oma meeled ja sõnad asjadega,
mida Jumal sinu ja su olukordade kohta ütleb
ning mida peaksid teiste kohta ütlema.
Ja sa näed, kuidas su elu paremuse poole pöördub.
Meil on sulle võrratu pakkumine, mis sind selles vallas aitab.
Usun, et kes tõesti tahab kasvada oma suhtes Jumalaga
ja teha asju, mida Tema tahab, et teeksid,
on valmis ka õppima.
Pakume sulle 4 CD komplekti teemal "Sõnade vägi",
mida kuulata ikka ja jälle ja millest õppida seda,
et su elu võib muutuda täiega, kui vaid muudad oma sõnu.
Armastame sind ja hoolime sinust, kuid Jumal teeb seda veelgi enam,
omades võrratut plaani su elu jaoks, mistõttu ära iialgi unusta seda!
Piibel ütleb, et elu ja surm on keele võimuses.
"See, mis on su südames, tuleb ka sõnade kaudu välja."
Õppi kuulutama Jumala Sõna ja Tema tõotusi oma elu üle,
elades elu, mis on rajatud usule ja mitte negatiivsusele.
Avasta oma sõnade muutev vägi.
4 CD komplekt "Sõnade vägi" on tellitav meie kodulehe kaudu.
"Enesekindla naise päevaraamat"
on täis võrratuid julgustavaid mõtteid ja piiblisalme,
mis aitavad sul saada naiseks, kelleks Jumal sind loonud.
Ja kui keegi püüabki sind maha kiskuda,
täidab see sind Jumala Sõna tõega ja sa oled peatamatu!
Tellitav meie kodulehe kaudu.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.